smcproject/ml-wiki-sentences huggingface dataset:
2001-02ൽ ഫസ്റ്റ് ക്ലാസ് ക്രിക്കറ്റിൽ അരങ്ങേറ്റം നടത്തി.
2007ൽ ദക്ഷിണാഫ്രിക്കയിൽ നടന്ന പ്രഥമ ട്വെന്റി20 ലോകകപ്പിൽ ജേതാക്കളായ ഇന്ത്യൻ ടീമിൽ അംഗമായിരുന്നു.
ബാറ്റിങ്ങിലും ബൗളിങ്ങിലും യൂസുഫ് മികച്ച പ്രകടനം കാഴ്ചവെച്ചു.
ടി20 യിലെ തന്റെ ആദ്യ ഓവറിൽ വെറും 5 റൺസ് മാത്രം വിട്ടുകൊടുത്ത യൂസുഫ് ആ മത്സരത്തിൽ 8 പന്തുകളിൽ 15 റൺസ് നേടി.
2008-ലെ ഇന്ത്യൻ പ്രീമിയർ ലീഗിൽ യൂസുഫ് രാജസ്ഥാൻ റോയൽസിനെ പ്രതിനിധീകരിച്ചു.
475,000 യു.എസ് ഡോളറിനാണ് യൂസുഫ് കരാർ ഒപ്പിട്ടത്.
2008-ലെ പ്രീമിയർ ലീഗ് ജയിച്ച റോയൽ‌സിനു വേണ്ടി, പരമ്പരയിൽ ഫൈനൽ ഉൾപ്പെടെ 4 കളികളിൽ യൂസുഫ് മാൻ ഓഫ് ദ് മാച്ച് ആയി.
പരമ്പരയിൽ ഉടനീളം പ്രകടിപ്പിച്ച മികച്ച ഫോം കാരണം അദ്ദേഹത്തിന് ഇന്ത്യൻ ഏകദിനടീമിലേക്ക് പ്രവേശനവും ലഭിച്ചു.
യൂസുഫ് ബിൻ ഇഷാക്
തുൻ ഹാജി യൂസുഫ് ബിൻ ഇഷാക് ( Jawi : يوسف بن اسحاق ; / ˈ j ʊ s ɒ f b ɪ n ˈ ɪ s . h ɑː k / YUUSS -off bin ISS -hahk ; , SMN 12 ആഗസ്റ്റ് 1910 – 23 നവംബർ 1970) ഒരു സിംഗപ്പൂർ രാഷ്ട്രീയ പ്രവർത്തകനും സിംഗപ്പൂരിൻറെ ആദ്യ രാഷ്ട്രപതിയുമായിരുന്നു.
1965 മുതൽ 1970 വരെയായിരുന്നു അദ്ദേഹം പദവിയിലുണ്ടായിരുന്നത്.
രാഷ്ട്രപതി സ്ഥാനം വഹിക്കുന്നതിനു മുമ്പ് അദ്ദേഹം ഒരു പത്രപ്രവർത്തകനായിരുന്നു.
അദ്ദഹവും കൂടി ചേർന്നു തുടങ്ങിയ "ഉടുസാൻ മെലായു" എന്ന പത്രം ഇക്കാലത്തും മുടക്കമില്ലാതെ പ്രസിദ്ധീകരിച്ചു വരുന്നു.
റാഫിൾസ് ഇൻസ്റ്റിറ്റ്യൂട്ടിൽ നിന്നും 1929 മുതൽ 1932 വരെയുള്ള  ബിരുദപഠനത്തിനു ശേഷം അദ്ദേഹം  "വാർത്ത മലയ" എന്ന അക്കാലത്തെ പ്രമുഖ പത്രത്തിൽ ജോലിയ്ക്കു ചേർന്നു.
1938 ൽ ഈ ജോലിയിൽ നിന്നു പിരിഞ്ഞതിനു ശേഷം "ഉടുസാൻ മലയു" എന്ന പത്രത്തിൻറ സഹ സ്ഥാപകനായി.
പുവാൻ നൂർ ഐഷാ ആയിരുന്നു അദ്ദേഹത്തിൻറെ സഹധർമ്മിണി.
3 കുട്ടികളായിരുന്നു അദ്ദേഹത്തിനുണ്ടായിരുന്നത്.
അദ്ദേഹത്തിൻ മരണശേഷം ഭാര്യ രാഷ്ട്രീയ പാരമ്പര്യം പിന്തുടരുകയും സിംഗപ്പൂർ ഗേൾ ഗൈഡ്സ് അസോസിയേഷൻറെ പ്രസിഡൻറായി സേവനമനുഷ്ടിക്കുകയും ചെയ്തു.
1910 ആഗസ്റ്റ് 12 ന് പെരക് ദാറുൽ റിസ്ദുവാനിലെ തായ്പിങിലുൾപ്പെട്ട തെറോങിലാണ് അദ്ദേഹം ജനിച്ചത്.
ആ കാലഘട്ടത്തിൽ പ്രദേശം ഫെഡറേറ്റഡ് മലയ് സ്റ്റേറ്റിൻറെ (ഇപ്പോഴത്തെ മലേഷ്യ) ഭാഗമായിരുന്നു.
ഒൻപതു കുട്ടികളുണ്ടായിരുന്ന കുടുംബത്തിലെ മൂത്തയാളായിരുന്നു യൂസുഫ്.
പിതാവിൻറെ ഭാഗത്തുനിന്നുള്ള വംശപരമ്പരയനുസരിച്ച് അദ്ദേഹം മിനങ്‍കാബൌ വംശത്തിലും മാതാവിൻറ പരമ്പരയിൽ ഇന്തോനേഷ്യ യിലെ ലങ്കാട്ട് മേഖലയിൽ നിന്നുള്ള  മലയ് വംശത്തിലുള്ളയാളുമാണ്.
അദ്ദേഹത്തിൻറെ പിതാവ് എൻസിക് ഇഷാക് ബിൻ അഹമ്മദ് ഫിഷറീഷ് വകുപ്പിൽ താത്കാലിക ഉദ്യോഗസ്ഥനായിരുന്നു.
അദ്ദേഹത്തിൻറെ സഹോദരൻ അസീസ് ഇഷാക് ഒരു മലയൻ പത്രപ്രവർത്തകനും സ്വാതന്ത്ര്യസമര സേനാനിയുമായിരുന്നു.
യൂസുഫ് ബിൻ ഇഷാക് പ്രാഥമിക വിദ്യാഭ്യാസം നിർവ്വഹിച്ചത് കുവാല കുറാവുവിലെ പെറാക് പട്ടണത്തിലുള്ള മലയ് സ്കൂളിലായിരുന്നു.
പിന്നീട് 1921 ൽ തായ്പിങിലുള്ള കിങ് എഡ്വാർഡ് VII സ്കൂളിൽ ഇംഗ്ലീഷ് വിദ്യാഭ്യാസത്തിനു ചേർന്നു.
പിതാവിൻറെ ജോലി സിംഗപ്പൂരിലേയ്ക്കു മാറിയപ്പോൾ യൂസുഫ് 1923 ൽ വിക്ടോറിയ ബ്രിഡ്ജ് സ്കൂളിലേയ്ക്കു മാറ്റം വാങ്ങി.
1924 ൽ സെക്കൻറി വിദ്യാഭ്യാസത്തിനായി റാഫിൾസ് ഇൻസ്റ്റിറ്റ്യൂട്ടിൽ ചേർന്നു.
ഇവിടെ പഠിച്ചുകൊണ്ടിരിക്കുന്ന കാലത്ത് നീന്തൽ, ഭാരോദ്വഹനം, വാട്ടർപോളോ, ബോക്സിങ്, ഹോക്കി, ക്രിക്കറ്റ് എന്നീ കായിക വിനോദങ്ങളിൽ പങ്കാളിയാവുകയും അനേകം മത്സരയിനങ്ങളിൽ സ്കൂളിനെ പ്രതിനിധീകരിക്കുകയും ചെയ്തു.
യൂസുഫ് ബിൻ ഇഷാക് സിംഗപ്പൂർ നാഷണൽ കേഡറ്റ് കോർപിസും അംഗമായിരുന്നു.
അദ്ദേഹത്തിൻറെ സവിശേഷ പ്രകടനത്തിനു പ്രതിഫലമായി ഫസ്റ്റ് കേഡറ്റ് ഓഫീസർ എന്ന പദവി നൽകുകയും ചെയ്തു.
1927 ൽ യൂസുഫ് ബിൻ ഇഷാക് തൻറെ കേംബ്രിഡ്ജ് സർട്ടിഫിക്കേറ്റ് ഡിസ്റ്റിംഗ്ഷനോടെ കരസ്ഥമാക്കുകയും അതോടൊപ്പം 1929 വരെ റാഫിൾസ് ഇൻസ്റ്റിറ്റ്യൂട്ടിൽ തുടരാനുള്ള ക്യൂൻസ് സ്കോളർഷിപ്പ് കരസ്ഥമാക്കുകയും ചെയ്തു.
1929 ൽ റാഫിൾസ് ഇൻസ്റ്റിറ്റ്യൂട്ടിൽ നിന്നു ബിരുദം നേടിയ ശേഷം അദ്ദേഹം പത്രപ്രവർത്തകനായുള്ള തൊഴിൽ സ്വീകരിച്ചു.
രണ്ടു സുഹൃത്തുക്കളുമായിച്ചേർന്ന് "സ്പോർട്മാൻ" എന്ന പേരിൽ കായികവിഷയങ്ങൾ മാത്രം ഉൾക്കൊള്ളുന്ന ഒരു മാഗസിൻ ആരംഭിച്ചു.
പിന്നീട് 1932 ൽ അക്കാലത്തു പ്രസിദ്ധമായിരുന്ന "വാർത്ത മലയ"  എന്ന പത്രത്തിൽ ജോലിയ്ക്കു ചേർന്നു.
മദ്ധ്യപൂർവ്വ ദേശത്ത് വളരെ സ്വാധീനം ചെലുത്തിയിരുന്ന പത്രമായിരുന്നു ഇത്.
ഒരു മലയ് സ്വാധീനമുള്ള പത്രമായിരുന്നു യൂസുഫ് ബിൻ ഇഷാക്കിൻറെ സങ്കൽപ്പത്തിലുണ്ടായിരുന്നത്.
ഏതാനു മലയ് നേതാക്കളോടൊപ്പം ചേർന്ന് "ഉടുസാൻ മലയു" എന്ന പത്രം 1939 ൽ സിംഗപ്പൂരിൽ നിന്ന് പ്രസിദ്ധീകരണമാരംഭിച്ചു.
സിംഗപ്പൂരിലെ ജപ്പാൻ അധിനിവേശകാലത്ത് "ഉടുസാൻ മലയു" പ്രസിദ്ധീകരണ നിലച്ചു.
"ഉടുസാൻ മലയു" പ്രിൻറു ചെയ്യാൻ ഉപോയോഗിച്ചിരുന്ന പ്രസും ഉപകരണങ്ങളും മറ്റും ജപ്പാൻ പത്രമായ "ബെരിത മലയ്" പ്രിൻറു ചെയ്യാൻ ഉപയോഗിക്കപ്പെട്ടു.
ഈ സമയത്ത് യൂസുഫ് തായ്പിങിലേയ്ക്കു തിരിച്ചു പോകുകയും കയ്യിൽ ബാക്കിയുണ്ടായിരുന്ന പണം ഉപയോഗിച്ച് അവിടെ ഒരു അവശ്യസാധനങ്ങൾ വിൽക്കുന്ന ഒരു കട ആരംഭിക്കുകുയും1945 ൽ യുദ്ധം അവസാനിക്കുന്നതു വരെ അവിടെ താമസിക്കുകയും ചെയ്തു.
1945 ൽ യുദ്ധം അവസാനിച്ച ശേഷം തിരികെ പോകുകയും "ഉടുസാൻ മലയു" പുനപ്രസിദ്ധീകരണമാരംഭിക്കുയും ചെയ്തു.
1957 ൽ യൂസുപ് കോലാലംപൂരിലേയ്ക്കു മാറുകയും 1958 ൽ "ഉടുസാൻ മലയു" വിൻറെ ആസ്ഥാനം കോലാലംപൂരിലേയ്ക്കു മാറ്റുകയും ചെയ്തു.
യുദ്ധാനന്തരം അനേകം മലയക്കാർ ബ്രീട്ടീഷുകാരിൽ നിന്നു സ്വതന്ത്ര്യം നേടാൻ ആഗ്രഹിച്ചു.
യൂസുഫ് ഈ സ്വാതന്ത്ര്യ വാഞ്ജയ്ക്കു തൻറെ പത്രത്തിലൂടെ സർവ്വ പിന്തുണയും നൽകി.
തൽഫലമായി 1946 ൽ യുണൈറ്റഡ് മലയ് നാഷണലിസ്റ്റ് ഓർഗനൈസേഷൻ ((UMNO) ഉടലെടുത്തു.
എന്നിരുന്നാലും യൂസുഫ് ബിൻ ഇഷാക്കിൻറെ വിക്ഷണങ്ങൾ UMNO യുടെ രാജാധിപധ്യം പുനസ്ഥാപിക്കു് എന്ന ആശയത്തിൽ നിന്നു വ്യത്യസ്തമായിരുന്നു.
ഇത് "ഉടുസാൻ മലയ്" യിൽ തർക്കങ്ങൾക്കും സംഘർഷങ്ങൾക്കും കാരണമാകുകയും 1959 ൽ യൂസുഫ് ബിൻ ഇഷാക്ക് കമ്പനിയിൽ നിന്നു രാജി വയ്ക്കുകയും തൻറെ കൈവശമുണ്ടായിരുന്നു "ഉടുസാൻ മലയു" വിൻറെ ഷെയറുകൾ കൈമാറുകയും പത്രത്തിൻറെയും കമ്പനിയുടെയും എല്ലാ ഷെയറുകളും UMNO യുടെ കീഴിൽ വരുകയും ചെയ്തു.
രാഷ്ട്രീയ ജിവിതവും പ്രസിഡൻറു പദവിയും
സിംഗപ്പൂർ സർക്കാരിൽ അനേകം സ്ഥാനങ്ങൾ പല കാലങ്ങളിലായി അദ്ദേഹം വഹിച്ചിരുന്നു.
"ഉടുസാൻ മലയു"വിൽ നിന്നുള്ള രാജിയ്ക്കു ശേഷം അന്നത്തെ പ്രധാന മന്ത്രിയായിരുന്ന ലീ കുവാൻ യൂ വിൻറെ നിർദ്ദേശ പ്രകാരം സിംഗപ്പൂരിലെ പബ്ലിക് സർവ്വീസ് കമ്മീഷൻറെ ചെയർമാനായി സേവനമനുഷ്ടിച്ചു.
1959 ലെ സിംഗപ്പൂർ തെരഞ്ഞെടുപ്പിൽ, പീപ്പിൾസ് ആക്ഷൻ പാർട്ടിയുടെ വിജയത്തിനു ശേഷം 1959 ഡിസംബർ 3 ന്,  യൂസുഫ് "യാങ് ഡി-പെർട്ടുവാൻ നെഗാര" (സിംഗപ്പൂരിലെ ഒരു ഉയർന്ന പദവി)   ആയി അവരോധിക്കപ്പെട്ടു.
അദ്ദേഹം ഈ പദവിയിലിരുന്ന കാലത്ത് സിംഗപ്പൂരിൽ വംശീയ ലഹള ഉടലെടുക്കുകയും യൂസുഫ് സാംസ്കാരികവൈവിദ്ധ്യത്തിലൂന്നിയ നയം കൈക്കൊള്ളുകയും ജനങ്ങളുടെ വിശ്വാസം ആർജ്ജിക്കുകയും 1964 ലെ വർഗ്ഗീയ ലഹള തരണം ചെയ്യുകയും ചെയ്തു.
1965 ആഗസ്റ്റ് 9 ന് മലേഷ്യ സിംഗപ്പൂരിൽ നിന്നു വിട്ടു പോയി ഒരു സ്വതന്ത്ര രാഷ്ട്രമായിത്തീർന്നു.
"യാങ് ഡി-പെർട്ടുവാൻ നെഗാര" എന്ന പദവി നീക്കം ചെയ്യപ്പെടുകയും യൂസുഫ് ബിൻ ഇഷാക്ക് സിംഗപ്പൂരിൻറെ ആദ്യ പ്രസിഡൻറായി അവരോധിതനാകുകയും ചെയ്തു.
പ്രസിഡൻറു പദവിയിൽ അദ്ദേഹം സാംസ്കാരികവൈവിദ്ധ്യം ഒരു പൊതുനയമായി തുടരുകയും വ്യത്യസ്ത ജാതി, മത, വർഗ്ഗങ്ങളെ ഒന്നിപ്പുച്ചു കൊണ്ടുപോകുന്നതിൽ വിജയം വരിക്കുകയും ചെയ്തു.
മരണമടയുന്നതിനു മുമ്പ് അദ്ദേഹം മൂന്നു തവണ അദ്ദേഹം പ്രസിഡൻറു പദവിയിലേയ്ക്കു തെരഞ്ഞെടുക്കപ്പെട്ടിരുന്നു.
1970 നവംബർ 23 ന് ഹൃദയാഘാതത്തിൻറെ ഫലമായി അദ്ദേഹം മരണമടഞ്ഞു.
അവലംബം ↑ ↑ ↑ ↑ ↑ 1 2 {{ cite book }} :  CS1 maint: numeric names: authors list ( link ) ↑ ↑ ↑ ↑
യൂസുഫ് ശാഹിദ്
തുനീഷ്യയുടെ പ്രധാനമന്ത്രിയാണ് യൂസുഫ് ശാഹിദ് ( Arabic : يوسف الشاهد),(Youssef Chahed) .
ജനനം തുനീഷ്യയിൽ, 18 സെപ്റ്റംബർ 1975.
2016 ആഗസ്ത് 3 ന് തുണീഷ്യയുടെ പ്രധാനമന്ത്രിയായി ചുമതലയേറ്റു.
യൂണിവേഴ്സിറ്റി പ്രൊഫസറും കാർഷിക വിദഗ്ദ്ധനുമാണ്.
1998 ൽ തുനീഷ്യയിലെ നാഷണൽ അഗ്രോണോമിക് ഇൻസ്റ്റിറ്റ്യൂട്ടിൽ നിന്നും ബിരുദം കരസ്ഥമാക്കി.
തുടർന്ന് ഫ്രാൻസിൽ ജോലി ചെയ്തു.
കാർഷിക സാമ്പത്തിക ശാസ്ത്രത്തിൽ ഡോക്ടറേറ്റ് കിട്ടി.
ആധുനിക തുനീഷ്യയുടെ ചരിത്രത്തിലെ ഏറ്റവും പ്രായം കുറഞ്ഞ പ്രധാനമന്ത്രിയാണ് ഇദ്ദേഹം.
യൂസുഫ് (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
യൂസുഫ് നബി -ഇസ്ലാമിലെ ഒരു പ്രവാചകൻ യൂസുഫ് -മുസ്ലീങ്ങളുടെ വിശുദ്ധ ഗ്രന്‌ഥമായ ഖുർആനിലെ പന്ത്രണ്ടാം അദ്ധ്യായമാണ്‌ യൂസുഫ്.
യൂസുഫ് അൽ ഖറദാവി ഇംഗ്ലീഷ് വിലാസം https://ml.wikipedia.org/wiki/Yusuf_al-Qaradawi
ഒരു ഈജിപ്ഷ്യൻ മുസ്‌ലിം പണ്ഡിതനാണ്‌ ശൈഖ് ഡോ.യൂസുഫ് അബ്​ദുല്ല അൽ ഖർദാവി (ജനനം: സെപ്റ്റംബർ 9 1926 ).
അന്തർദേശീയ മുസ്‌ലിം പണ്ഡിത സഭയുടെ (International Union of Muslim Scholars) അധ്യക്ഷനായിരുന്നു അദ്ദേഹം .
സാമ്രാജ്യത്വ വിരുദ്ധ നിലപാടുകൾ സ്വീകരിച്ചും ഏകാധിപത്യ ഭരണാധികരികൾക്കെതിരെ നിലകൊണ്ടും രാഷ്ട്രീയ സാന്നിദ്ധ്യം തെളിയിച്ച ഖറദാവി പശ്ചിമേഷ്യയിലും അറബ് രാജ്യങ്ങളിലും നടക്കുന്ന ജനാധിപത്യപ്രക്ഷോഭങ്ങൾക്ക് കരുത്ത് പകരുന്നു.
ഇസ്രായേലികൾക്കെതിരെയുള്ള പലസ്തീനിയൻ ചാവേറാക്രമണങ്ങളെ അനുകൂലിക്കുന്നതുൾപ്പെടെയുള്ള ഖറദാവിയുടെ കാഴ്ചപ്പാടുകൾ പാശ്ചാത്യ ഗവണ്മെന്റുകളുടെ പ്രതികരണങ്ങൾക്ക് കാരണമായിട്ടുണ്ട്.
യുണൈറ്റഡ് കിങ്ഡം 2008-ലും ഫ്രാൻസ് 2012-ലും ഖറദാവിക്ക് പ്രവേശനത്തിന് വിസ നിഷേധിച്ചു.
1926 സെപ്റ്റംബർ 9-ന് ഈജിപ്തിലെ അൽഗർബിയ്യ ജില്ലയിലെ സിഫ്ത് തുറാബ് ഗ്രാമത്തിൽ ജനനം.
രണ്ടാം വയസ്സിൽ പിതാവ് മരിച്ചതിനെ തുടർന്ന് അമ്മാവന്റെ സംരക്ഷണത്തിൽ വളർന്നു.
ചെറുപ്പത്തിൽ തന്നെ വൈഭവം കാട്ടിയ യൂസുഫ് ഒമ്പതാം വയസ്സിൽ ഖുർആൻ ഹൃദിസ്ഥമാക്കി.
പ്രൈമറി, സെക്കന്ററി വിദ്യാഭ്യാസം അൽഅസ്ഹറിൽ .
ജയിൽ വാസമനുഭവിക്കേണ്ടിവന്നിട്ടും രണ്ടാം റാങ്കോടെ സെക്കന്ററി പൂർത്തിയാക്കി.
തുടർന്ന് അൽഅസ്ഹർ സർവകലാശാലയിലെ ഉസ്വൂലുദ്ദീൻ കോളജിൽ ഉപരിപഠനത്തിന് ചേർന്ന യൂസുഫ് 1952-53ൽ ഒന്നാം റാങ്കോടെ പാസായി.
1954ൽ അറബി ഭാഷാ കോളജിൽ നിന്നും ഒന്നാം റാങ്കോടെ തന്നെ പുറത്തിറങ്ങി.
1958ൽ അറബി സാഹിത്യത്തിൽ ഡിപ്ലോമയും `1960-ൽ ഖുർആനും നബിചര്യയും എന്ന വിഷയത്തിൽ മാസ്റ്റർ ബിരുദവും 1973-ൽ സാമൂഹിക പ്രശ്നങ്ങൾ പരിഹരിക്കുന്നതിൽ സകാത്തിന്റെ പങ്ക് എന്ന തീസിസിൽ ഫസ്റ്റ് ക്ലാസോടെ ഡോക്ടറേറ്റും നേടി.
പ്രവർത്തനങ്ങൾ ഖറദാവിയുടെ കോളേജ് പഠനകാലത്തെ ചിത്രം
കൗമാര പ്രായത്തിൽ തന്നെ ഈജിപ്തിലെ ഇമാം ഹസനുൽ ബന്നാ ശഹീദിന്റെ പ്രസ്ഥാനമായ മുസ്‌ലിം ബ്രദർഹുഡിൽ ( അൽഇഖ്‌വാനുൽ മുസ്‌ലിമൂൻ ) ആകൃഷ്ടനായ അദ്ദേഹത്തെ നിരവധി തവണ ഈജിപ്ത് ഭരണകൂടം തടവിലിട്ടിട്ടുണ്ട്.
1949, '54, '56 കാലങ്ങളിൽ ജയിൽവാസമനുഷ്ഠിച്ചു.
തന്റെ വെള്ളിയാഴ്ച പ്രഭാഷണങ്ങൾ ആശയപ്രചരണത്തിനുള്ള വേദിയായി അദ്ദേഹം ഉപയോഗപ്പെടുത്തുന്നു.
ഫലസ്തീൻ വിമോചന പോരാട്ടത്തിന് അകമഴിഞ്ഞ പിന്തുണയും പ്രോത്സാഹനവും നൽ‍കിവരുന്നു .
പാലസ്തീനിലെ സ്വാതന്ത്ര്യപോരാളികളുടെ ചാവേർ രീതിയെ ഒരു അനിവാര്യതയായി അംഗീകരിക്കുന്ന ഖർദാവി, തീവ്രവാദത്തെ ഒരിക്കലും അംഗീകരിക്കാൻ തയ്യാറായില്ല .
ബ്രിട്ടനും അമേരിക്കയും അദ്ദേഹത്തിന് വിസാനിരോധമേർപ്പെടുത്തിയിട്ടുണ്ട്.
2008 ഫെബ്രുവരി ഏഴിന് അദ്ദേഹത്തിന്റെ വിസാ അപേക്ഷ ബ്രിട്ടൻ നിരസിക്കുകയുണ്ടായി.
ചികിത്സാർഥമാണ് അദ്ദേഹം സന്ദർശനാനുമതി തേടിയത്.
അപേക്ഷ എമിഗ്രേഷൻ നിയമത്തിന് അനുരൂപമല്ലെന്നാണ് ബ്രിട്ടീഷ് അധികൃതർ കാരണം പറഞ്ഞതെങ്കിലും ബ്രിട്ടനിലെ വലതുപക്ഷ നവയാഥാസ്ഥിതികരുടെ സമ്മർദതന്ത്രമാണ് തീരുമാനത്തിന് പിന്നിലെന്ന് വ്യക്തമാണ് .
2004 ലാണ് ഖറദാവി അവസാനമായി ബ്രിട്ടൻ സന്ദർശിച്ചത്.
അന്തർദേശീയ മുസ്‌ലിം പണ്ഡിതസഭയുടെ രൂപവത്കരണയോഗത്തിൽ പങ്കെടുക്കാനായിരുന്നു പ്രസ്തുത യാത്ര.
അന്നത് ബ്രിട്ടനിൽ വൻ വിവാദത്തിന് തിരികൊളുത്തിയിരുന്നു.
ഫലസ്തീനിലെ ചാവേറാക്രമണത്തെ പിന്തുണക്കുന്നതിനാൽ വിസയനുവദിക്കരുതെന്ന് തീവ്രവലതുപക്ഷകക്ഷികൾ അന്ന് ടോണിബ്ലയർ സർക്കാറിനോടാവശ്യപ്പെട്ടിരുന്നു.
ലണ്ടൻ മേയർ കെൻ ലിവിങ്സ്റ്റൺ ഈ സമയത്ത് അദ്ദേഹവുമായി വേദി പങ്കിടുകയും അദ്ദേഹത്തെ ന്യായീകരിക്കുകയുമാണ്‌ ചെയ്തത് .
ഫലസ്തീനിൽ അധിനിവേശം നടത്തി നിലവിൽ വന്ന ഇസ്രാഈലിന്റെ അസ്തിത്വം പോലും അംഗീകരിക്കരുതെന്ന വാദക്കാരനാണദ്ദേഹം.
സയണിസ്റ്റുകളുമായുള്ള ചർച്ചകളെയും അദ്ദേഹം നിരാകരിക്കുന്നു.
സമകാലിക അറബ് ലോകത്ത് സയണിസ്റ്റ് വിരുദ്ധ വികാരം വളർത്തുന്നതിൽ അദ്ദേഹത്തിന് വലിയ സ്വാധീനമുണ്ട്.
വർത്തമാന ഇസ്‌ലാമിക ലോകത്തെ മധ്യമനിലപാടിന്റെ മുന്നണിപ്പോരാളിയായ അദ്ദേഹം പക്ഷേ ഭരണാധികാരികൾക്ക് സ്തുതിഗീതമോതാൻ ഒരിക്കലും തയ്യാറായില്ല.
അറബ് മുസ്‌ലിം നാടുകളിലെ രാഷ്ട്രീയ,ഭരണ പരിഷ്കരണങ്ങൾക്കായി നിരന്തരം ശബ്ദമുയർത്തുന്ന അദ്ദേഹം ഇസ്‌ലാമിക ജനാധിപത്യം എന്ന ബദൽ വ്യവസ്ഥ മുന്നോട്ടുവെക്കുന്നു.
സമഗ്ര ഇസ്‌ലാമിക വ്യവസ്ഥയെ കാലികമായി സമർപ്പിച്ചു.
മുസ്‌ലിം ഐക്യത്തിന്റെ ശക്തനായ വക്താവായ ഖറദാവി സുന്നി, ശീഈ, ഇബാദിയ്യ:, സൈദിയ്യ: തുടങ്ങിയ ഇസ്‌ലാമിക ചിന്താധാരകൾക്കിടയിൽ സംവാദപരിപാടികൾക്ക് മുൻകൈയെടുക്കുന്നു.
ആധുനിക ലോകത്ത് ബഹുമത സംവാദത്തിന്റെ പ്രാധാന്യം ഊന്നിപ്പറയുകയും ചെയ്യുന്നു.
സർവമതനിന്ദക്കെതിരായ അദ്ദേഹത്തിന്റെ നിലപാടുകൾ ശ്രദ്ധേയമാണ്.
അന്തർദേശീയ മുസ്‌ലിം പണ്ഡിതസഭയുടെ അധ്യക്ഷനാണിപ്പോൾ ഖറദാവി.
നിരവധി രാജ്യങ്ങൾ സന്ദർശിച്ചിട്ടുണ്ട്.
കേരളത്തിൽ പലതവണ സന്ദർശിച്ചിട്ടുണ്ട്.
വിവിധ രാജ്യങ്ങളിൽ പരന്നുകിടക്കുന്ന  നിരവധി ശിഷ്യൻമാർ അദ്ദേഹത്തിനുണ്ട്.
ഈജിപ്റ്റിൽ തിരിച്ചെത്തുന്നു
അറബ് ലോകത്തും മധ്യ പൗരസ്ത്യ ദേശങ്ങളിലും രൂപപ്പെട്ട ഭരണവിരുദ്ധ പോരാട്ടങ്ങളെ പിന്തുണച്ചു .
ഈജിപ്റ്റിലെ ഹുസ്നി മുബാറക്ക് ഭരണകൂടം കഴിഞ്ഞ 30 വർഷമായി യൂസുഫുൽ ഖറദാവിക്ക് 
പ്രവേശന വിലക്കേർപ്പെടുത്തിയിരുന്നു.
എന്നാൽ പുതിയ സ്വാതന്ത്ര്യ പ്രഖ്യാപനം തഹ്‌രീർ സ്ക്വയറിൽ 2011 ഫെബ്രുവരി 18 ന് വെള്ളിയാഴ്ച ജുമുഅ പ്രഭാഷണത്തിലൂടെ അദ്ദേഹം തന്നെ നടത്തിയത് വിപ്ലവപ്രവർത്തകർക്ക് ആവേശമായി ഔദ്യോഗിക ജീവിതം
ഏറെക്കാലം ഈജിപ്തിൽ മതകാര്യ വകുപ്പ് ഉദ്യോഗസ്ഥനായും അസ്ഹറിലെ സാംസ്കാരിക വകുപ്പിൻറെ പ്രസിദ്ധീകരണ വിഭാഗം മേധാവിയായും സേവനമനുഷ്ഠിച്ചു.
1961ൽ ഖത്തറിൽ സ്ഥിരതാമസമാക്കിയ ശേഷം ഖത്തർ സെക്കൻററി റിലീജ്യസ് ഇൻസ്റ്റിറ്റ്യൂട്ട് മേധാവിയായി.
1973ൽ ഖത്തർ യൂണിവേഴ്സിറ്റി യിൽ ഇസ്‌ലാമിക് സ്റ്റ്ഡീസ് ഫാക്കൽറ്റിക്ക് രൂപം നൽ കുകയും അതിൻറെ ഡീൻ ആയി പ്രവർത്തിക്കുകയും ചെയ്തു.
1977ൽ ഖത്തർ യൂണിവേഴ്സിറ്റിയിൽ ശരീഅ: ആൻറ്  ഇസ്‌ലാമിക് സ്റ്റ്ഡീസ് കോളജ് ആരംഭിക്കുകയും 1989-90 വരെ അതിൻറെ ഡീൻ ആയി തുടരുകയും ചെയ്തു.
യൂണിവേഴ്സിറ്റിയിലെ പ്രവാചകചര്യ ഗവേഷണ കേന്ദ്രത്തിൻറെ തലവനായി  ഇന്നും തുടരുന്നു.
1990-91ൽ അൽജീരിയൻ യൂണിവേഴ്സിറ്റികളിൽ നേതൃസ്ഥനങ്ങൾ വഹിച്ചു.
1961ൽ ദോഹയിലെത്തിയതുമുതൽ ദോഹ ഉമർ ബിൻ ഖത്താബ് പള്ളിയിൽ ജുമുഅ ഖുതുബ(പ്രഭാഷണം)നിർവഹിക്കുന്നു.
ഖത്തർ ടെലിവിഷൻ ചാനൽ തൽസമയ സംപ്രേഷണം നടത്തുന്ന ഖറദാവിയുടെ പരിപാടിക്ക് അറബ് ലോകത്ത് നിരവധി ശ്രോതാക്കളുണ്ട്.
സമകാലിക ഇസ്‌ലാമിക സമൂഹത്തിൻറെ പ്രശ്നങ്ങളിൽ അദ്ദേഹത്തിൻറെ നിലപാടുകൾ മുസ്‌ലിം ലോകത്തിൻറെ തന്നെ നിലപാടെന്ന നിലയ്ക്കാണ് വിലയിരുത്തപ്പെടാറുള്ളത്.
അൽജസീറ ചാനലിൽ അവതരിപ്പിക്കുന്ന ശരീഅത്തും ജീവിതവും പരിപാടി അറബ് ലോകത്തെ ഏറ്റവും പ്രേക്ഷകരുള്ള ടെലിവിഷൻ പരിപാടികളിലൊന്നാണ് വൈജ്ഞാനിക സംഭാവനകൾ
1973-ൽ ഇസ്‌ലാമിക വിജ്ഞാനീയങ്ങളിൽ ഡോക്ടറേറ്റ് കരസ്ഥമാക്കി.
അൽ-അമീർ അബ്ദുൽ ഖാദിർ യൂണിവേഴ്സിറ്റിയിൽ അക്കാദമിക് കൗൺസിൽ ചെയർമാൻ പദവി അടക്കം ഒട്ടേറെ വിദ്യാഭ്യാസ പരിഷ്കരണ സമിതികളിൽ അംഗമായിരുന്നു.
നൂറിലേറെ ഗ്രന്ഥങ്ങളുടെ കർത്താവാണ്.
ഈ ഗ്രന്ഥങ്ങൾ മലയാളമടക്കം നിരവധി ലോക ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
ഇദ്ദേഹത്തിൻറെ നിരവധി പ്രഭാഷണങ്ങളും പുസ്തക രൂപത്തിൽ ലഭ്യമാണ്.
ഫിഖ്ഹുസ്സകാത്ത് ( സകാത്തിൻറെ കർമശാസ്ത്രം )എന്ന ഗ്രന്ഥം സകാത്ത് വ്യവസ്ഥയെ  കുറിച്ച് നിലവിലുള്ള ഏറ്റവും ആധികാരിക രചനയാണ് എന്ന് വിശ്വസിക്കപ്പെടുന്നു.
മലയാളത്തിലുള്ള പുസ്തകങ്ങൾ
മലയാളത്തിൽ ഇസ്‌ലാമിക് പബ്ലിഷിങ് ഹൗസ് (ഐ.പി.എച്ച്)കോഴിക്കോട് ഖറദാവിയുടെ അനേകം പുസ്തകങ്ങൾ വിവർത്തനം ചെയ്ത് പ്രസിദ്ധീകരിച്ചിട്ടുണ്ട് .
അവയിൽ ചിലത് വിശ്വാസവും ജീവിതവും തവക്കുൽ (ഭരമേൽപ്പിക്കൽ) സഹനം പ്രബോധകൻറെ സംസ്കാരം സമയം വിശ്വാസിയുടെ ജീവിതത്തിൽ ആഗോളവൽകരണവും മുസ്‌ലിംകളും ഇസ്‌ലാമിക ശരീഅത്ത്-തത്വവും പ്രയോഗവും ഇസ്‌ലാമും കലയും മതതീവ്രവാദം മുസ്‌ലിം ഐക്യം സാധുതയും സാധ്യതയും വിധിവിലക്കുകൾ ഖറദാവിയുടെ ഫത്‌വകൾ ഭാഗം 1,2 ഖറദാവി കേരളത്തിൽ
കേരളത്തിൽ രണ്ട് തവണ യുസുഫുൽ ഖറദാവി സന്ദർശനം നടത്തി.
ജമാഅത്തെ ഇസ്‌ലാമിക്ക് കീഴിലെ വിദ്യാഭ്യാസ സ്ഥാപനമായ ശാന്തപുരം അൽ ജാമിഅ അൽ ഇസ്‌ലാമിയ്യയുടെ പ്രഖ്യാപനത്തിനായിരുന്നു ഒടുവിൽ കേരളത്തിലെത്തിയത്.
ശാന്തപുരം അൽ ജാമിഅ അൽ ഇസ്‌ലാമിയ്യയുടെ ഉപദേശക സമിതി ചെയർമാനും കൂടിയാണ് ഖറദാവി.
കഴിഞ്ഞ വർഷം തിരുവന്തപുരത്ത് ഒരു പരിപാടിയിലേക്ക് ക്ഷണിക്കപ്പെട്ടെങ്കിലും സാങ്കേതിക കാരണങ്ങളാൽ എത്താനായില്ല .
2004ൽ ഇസ്‌ലാമിക വൈജ്ഞാനിക മേഖലയിലെ സംഭാവനകൾക്ക് കിംഗ് ഫൈസൽ ഇൻറർനാഷണൽ അവാർഡ് ലഭിച്ചു.
ഓൺലൈൻ
ഖറദാവി.
നെറ്റ് എന്നതാണ് ഖറദാവിയുടെ വെബ്സൈറ്റ്.
ഇസ്‌ലാം ഓൺലൈൻ എന്ന വെബ്സൈറ്റ് യൂസുഫുൽ ഖറദാവിയെ മേൽനോട്ടത്തിലായിരുന്നു പ്രവർത്തിച്ചിരുന്നത് എന്നാൽ ഇടക്കാലത്ത് അതിൻറെ സ്വഭാവം ഔദ്യോഗികവൽകരിക്കപ്പെടുകയും സ്വതന്ത്രസ്വഭാവം നഷ്ടപ്പെടുകയും ചെയ്ത പശ്ചാത്തലത്തിൽ, ഓൺഇസ്‌ലാം എന്ന പേരിൽ സൈറ്റ് ആരംഭിച്ചു.
ഖറദാവിയുടെ ലേഖനങ്ങൾ ഇവിടെ കാണാം.
MERIA Journal 12/1 By Ana Belén Soage (March 2008), pp. 51–65.
Portrait of Sheikh Dr. Yusuf Abdallah al-Qaradawi: A “Moderate” Islamist?
യൂസ്റ്റേക്കിയൻ നാളി ഇംഗ്ലീഷ് വിലാസം https://ml.wikipedia.org/wiki/Eustachian_Tube
ചെവിയുടെ മധ്യഭാഗമായ മധ്യകർണ്ണത്തെ ഗ്രസനിയുമായി ബന്ധപ്പെടുത്തുന്ന കുഴലാണ് യൂസ്റ്റേക്കിയൻ നാളി (auditory tube or pharyngotympanic tube).
പ്രായപൂർത്തിയായ ഒരു മനുഷ്യനിൽ യൂസ്റ്റേക്കിയൻ നാളിയ്ക് ഏകദേശം 35mm (3-4 cm ) നീളമുണ്ട്.
ബാർട്ടോലോമിയോ യൂസ്റ്റാഷി എന്ന ശരീരശാസ്ത്രവിശാരദന്റെ പേരിലാണ് ഇതറിയപ്പെടുന്നത്.
പൊതുവേ അടഞ്ഞുകാണപ്പെടുന്ന ഈ കുഴൽ മധ്യകർണ്ണത്തിനും അന്തരീക്ഷത്തിനുമിടയിൽ വാതകമർദ്ദം തുലനപ്പെടുത്തുന്നു.
കർണ്ണപടത്തിനിരുവശവുമുള്ള വാതകമർദ്ദം സമമായി നിലനിർത്തുകയാണ്‌ ഇതുവഴി ചെയ്യുന്നത്.
ആഹാരം വിഴുങ്ങുമ്പോൾ ഈ കുഴൽ തുറക്കുന്നു.
ഇതിനായി ഗ്രസനിയിൽ നിന്ന് വാതകത്തെ മധ്യകർണ്ണത്തിലേയ്ക്കെത്തിക്കാൻ ഈ കുഴൽ സഹായിക്കുന്നു.
ഇതുകൂടാതെ  മദ്ധ്യകർണ്ണത്തിൽ നിന്നും  അധികമുള്ള ശ്ലേഷ്മവും സ്രവങ്ങളും ഗ്രസനിയിലേയ്ക് ഒഴുക്കിക്കളയാനും യൂസ്റ്റേക്കിയൻ നാളി സഹായിക്കുന്നു.
അമിതശബ്ദത്തിൽ നിന്ന് മധ്യകർണ്ണത്തെ സംരക്ഷിക്കുന്നതും ഈ കുഴലാണ്.
രോഗബാധ
മധ്യകർണ്ണത്തെ ബാധിക്കുന്ന വീക്കവും രോഗാണുബാധയും ഓട്ടിറ്റിസ് മീഡിയ എന്ന അസുഖവും യൂസ്റ്റേക്കിയൻ നാളിയെ ബാധിക്കുന്നു.
ജലത്തിന്റേയോ വായുവിന്റേയോ മർദ്ദവ്യതിയാനം സംഭവിച്ചാൽ ബാരോട്ടിറ്റിസ് എന്ന അവസ്ഥയുണ്ടാകുന്നു.
സൈനസുകളിൽ അടിക്കടിയുണ്ടാകുന്ന രോഗാണുബാധ ശ്ലേഷ്മരസത്തിന്റെ അളവ് വർദ്ധിപ്പിക്കുന്നു.
ഇതും യൂസ്റ്റേക്കിയൻ കുഴലിനെ ബാധിക്കുന്നു.
ചിത്രങ്ങൾ External and middle ear, opened from the front; right side.
Horizontal section through left ear; upper half of section View of the inner wall of the tympanum (enlarged) The right membrana tympani with the hammer and the chorda tympani, viewed from within, from behind, and from above അവലംബം
യൂഹാനോൻ മാർത്തോമ്മ ഇംഗ്ലീഷ് വിലാസം https://ml.wikipedia.org/wiki/Juhanon_Mar_Thoma
യൂഹാനോൻ മാർത്തോമ്മ മെത്രാപ്പോലീത്ത (മാർത്തോമ്മ XVIII)  മലങ്കരയുടെ 18-ആം മാർത്തോമാ ആയിരുന്നു.
പത്തനംതിട്ട ജില്ലയിൽ അയിരൂർ ചെറുകര മാത്യു മുൻസിഫിന്റെയും അന്നമ്മയുടെയും രണ്ടാമത്തെ പുത്രനായി 1892 ആഗസ്റ്റ് 7-ന് ജനിച്ചു.
സി.എം. ജോൺ എന്നായിരുന്നു പൂർവനാമം.
കോട്ടയം എം.റ്റി സെമിനാരി സ്‌കൂൾ, തിരുവനന്തപുരം മഹാരാജാസ് കോളജ്, മദ്രാസ് വെസ്‌ളി കോളജ്, മദ്രാസ് ക്രിസ്ത്യൻ കോളജ്, ബാംഗ്ലൂർ യൂണിയൻ തിയോളജിക്കൽ കോളജ് എന്നിവിടങ്ങളിലായി വിദ്യാഭ്യാസം പൂർത്തിയാക്കിയ ശേഷം 1927-ൽ മാർത്തോമ്മാ സഭയിൽ ശെമ്മാശൻ (ഡീക്കൻ) ആയി നിയോഗം ഏറ്റെടുത്തു.
1931-1933 കാലഘട്ടത്തിൽ കോട്ടയം മാർത്തോമ്മാ വൈദിക സെമിനാരിയിൽ അദ്ധ്യാപകനായിരുന്നു.
1933-ൽ മാർത്തോമ്മാ സഭയിൽ വൈദികനായി.
1937 നവംബർ 15-ന് റമ്പാൻ സ്ഥാനത്തേക്കും ആ വർഷം തന്നെ ഡിസംബർ 30-ന് മാർത്തോമ്മാ സഭയിൽ എപ്പിസ്‌കോപ്പായായും ഉയർത്തപ്പെട്ടു.
മാർത്തോമ്മാ സഭയുടെ പതിനേഴാം മെത്രാപ്പോലീത്തായായിരുന്ന ഏബ്രഹാം മാർത്തോമ്മാ ദിവംഗതനായതിനെത്തുടർന്ന് 1947-ൽ യൂഹാനോൻ മാർത്തോമ്മാ മെത്രാപ്പോലീത്ത എന്ന നാമധേയത്തിൽ സഭയുടെ പരമാധ്യക്ഷനായി വാഴിക്കപ്പെട്ടു.
1976 സെപ്റ്റംബർ 27-ആം തീയതി അദ്ദേഹം കാലം ചെയ്തു.
തിരുവല്ലയിലാണ് അദ്ദേഹത്തെ കബറടക്കിയിരിക്കുന്നത്.
യൂസേബിയോ ഇംഗ്ലീഷ് വിലാസം https://ml.wikipedia.org/wiki/Eusebio
പോർച്ചുഗൽ ഫുട്ബോൾ താരമായിരുന്നു യുസേബിയോ.
1966 ലോകകപ്പിലെ ടോപ് സ്‌കോററായിരുന്നു.
'ബ്ലാക്ക് പാന്തർ' എന്നറിയപ്പെട്ടിരുന്നു.
1942 ജനവരി 25-ന് പോർച്ചുഗൽ അധീനതയിലായിരുന്ന മൊസാംബിക്കിലെ മഫലാലയിൽ ദരിദ്ര കുടുംബത്തിൽ ജനിച്ചു.
745 പ്രഫഷണൽ മത്സരങ്ങളിൽ നിന്ന്‌ അദ്ദേഹം 745 ഗോളുകൾ അടിച്ചുകൂട്ടി.
ലിസ്‌ബണിലെ ബെനഫിക ഫുട്‌ബോൾ ക്ലബിനു വേണ്ടിയായിരുന്നു ക്ലബ്‌ ഫുട്‌ബോളിൽ കളിച്ചത്‌.
1962-ൽ ബെൻഫിക്കയ്ക്ക് യുറോപ്യൻ കപ്പ് നേടിക്കൊടുക്കുന്നതിൽ നിർണായക പങ്കുവഹിച്ചതാരം ക്ലബ്ബിനുവേണ്ടി 745 കളികളിൽ നിന്നായി 733 ഗോളുകളും നേടി.1965-ൽ യൂറോപ്യൻ ഫുട്‌ബോളർ ഓഫ് ദി ഇയർ അവാർഡ് നേടി.
1966 ലോകകപ്പിൽ പോർച്ചുഗൽ മൂന്നാം സ്ഥാനത്തെത്തിയപ്പോൾ യുസേബിയോ ഒമ്പതുഗോളുകൾ നേടി ടൂർണമെന്റിലെ ടോപ് സ്‌കോററായി.
15 വർഷം നീണ്ട കരിയറിൽ സ്വന്തം ക്ലബ്ബ് ബെൻഫിക്കയ്ക്ക് 10 ലീഗ് കിരീടങ്ങളും അഞ്ച് പോർച്ചുഗീസ് കപ്പുകളും നേടിക്കൊടുത്ത അദ്ദേഹം 1964 മുതൽ 1973 വരെ പോർച്ചുഗൽ ഫസ്റ്റ് ഡിവിഷനിലെ ടോപ് സ്‌കോററുമായിരുന്നു.
പുരസ്കാരങ്ങൾ 1965-ൽ യൂറോപ്യൻ ഫുട്‌ബോളർ ഓഫ് ദി ഇയർ അവാർഡ് അവലംബം ↑ ↑ {{ cite news }} : Check date values in: | accessdate= ( help )
യൂസുഫ് (സൂറ) ഇംഗ്ലീഷ് വിലാസം https://ml.wikipedia.org/wiki/Yusuf_(sura)
മുസ്ലിങ്ങളുടെ വിശുദ്ധ ഗ്രന്ഥമായ ഖുർആനിലെ പന്ത്രണ്ടാം അദ്ധ്യായമാണ്‌ യൂസുഫ് .
സൂക്തങ്ങൾ : 111 മുൻപുള്ള സൂറ: ഹൂദ് ഖുർആൻ അടുത്ത സൂറ: റഅദ് സൂറത്ത്
(അദ്ധ്യായം) 12
യൂസ്റ്റോമ ഇംഗ്ലീഷ് വിലാസം https://ml.wikipedia.org/wiki/Eustoma
ജെൻഷൻ കുടുംബത്തിലെ ഒരു ചെറിയ ജനുസ്സായ യൂസ്റ്റോമ , സാധാരണ ലിസിയാൻത്തസ് അല്ലെങ്കിൽ ജെൻഷൻ പ്രെയറി എന്നും അറിയപ്പെടുന്നു.
തെക്കേ അമേരിക്ക , മെക്സിക്കോ , കരീബിയൻ , വടക്കൻ തെക്കേ അമേരിക്ക എന്നിവിടങ്ങളിലെ ഉഷ്ണമേഖലാ പ്രദേശങ്ങളിലാണ് ഇവ കാണപ്പെടുന്നത്.
ഈ ജനുസ്സ് സാധാരണയായി പുൽമേടുകളിലും പാഴ്നിലങ്ങളിലും കാണപ്പെടുന്നു.
15-60 സെ.
മീ വരെ ഉയരത്തിൽ വളരുന്ന ബഹുവർഷ കുറ്റിച്ചെടികളിൽ നീല കലർന്ന പച്ചനിറവും ചെറുതും നീളമുള്ളതും ആയ നീരുള്ള ഇലകൾ, വലിയ ഫണൽ ആകൃതിയിലുള്ള പുഷ്പങ്ങൾ എന്നിവ കാണപ്പെടുന്നു.
ചിലപ്പോൾ മൂന്നു അടി ഉയരം വരെ ഒറ്റ കാണ്ഡമായും നീളത്തിൽ വളരെ ഉയരത്തിലും ശാഖകളായും വളരുന്നു.
പുഷ്പങ്ങൾ രണ്ട് ഇഞ്ചുകൾ വരെ വളരുകയും വ്യത്യസ്ത നിറങ്ങളിൽ കാണപ്പെടുകയും ചെയ്യാം.
പിങ്ക് , പർപ്പിൾ , വൈറ്റ് , നീല എന്നിവയുടെ എല്ലാ ഷേഡുകളിലും പൂക്കളെ കാണാൻ കഴിയുന്നു.
ഇതുകൂടാതെ ചിലത് ഇരട്ടനിറങ്ങളും കണ്ടുവരുന്നു.
ചിലപ്പോൾ മഞ്ഞയും ചുവപ്പും നിറങ്ങളിലും കാണപ്പെടുന്നു.
യൂസ്റ്റോമ പൂക്കൾ ഒന്നുകിൽ ഒറ്റപൂക്കളായോ അല്ലെങ്കിൽ രണ്ടുപൂക്കളായോ കാണപ്പെടുന്നു.
യൂസ്റ്റോമ സാധാരണയായി ഒന്നു മുതൽ മൂന്നു അടി വരെ മാത്രം ഉയരമുള്ളവയാണ്.
എന്നിരുന്നാലും എട്ട് ഇഞ്ച് വരെ ഉയരമുള്ള കുള്ളൻ വംശങ്ങളും ഇക്കൂട്ടത്തിൽ കാണപ്പെടുന്നു.
അവലംബം ബാഹ്യ ലിങ്കുകൾ Gentian Research Network: Eustoma The convoluted history of  Lisianthus, Lisianthius, and Lisyanthus
മൈക്കോള സിൻചുക്ക് ഇംഗ്ലീഷ് വിലാസം https://ml.wikipedia.org/wiki/Mykola_Zinchuk
ഒരു ഉക്രേനിയൻ ഫോക്ക്‌ലോറിസ്റ്റായിരുന്നു മൈക്കോള സിൻചുക്ക് (ഉക്രേനിയൻ: Микола Антонович Зінчук; 7 മാർച്ച് 1925 - 2 ഫെബ്രുവരി 2012).
2003-2019 കാലഘട്ടത്തിൽ പ്രസിദ്ധീകരിച്ച ഉക്രേനിയൻ നാടോടി കഥകളുടെ (മിക്കവാറും സ്വന്തം റെക്കോർഡിംഗുകൾ) 40 വാല്യങ്ങളുള്ള തിരഞ്ഞെടുപ്പാണ് അദ്ദേഹത്തിന്റെ ജീവിത നേട്ടം.
സിൻചുക്ക് ജനിച്ചത് Zhytomyr ഒബ്ലാസ്റ്റിലെ കിയെവിന്റെ അടുത്താണ് കൂടാതെ നാസികളുമായി സഹകരിക്കാൻ വിസമ്മതിച്ചപ്പോൾ ഒരു തടങ്കൽപ്പാളയത്തിൽ അടിമ തൊഴിലാളിയായി കൊണ്ടുപോയി.
രണ്ടാം ലോകമഹായുദ്ധത്തിനു ശേഷം, അദ്ദേഹം ലിവിവ് പെഡഗോഗിക്കൽ ഇൻസ്റ്റിറ്റ്യൂട്ടിലെ ചരിത്ര വിഭാഗത്തിൽ പ്രവേശിച്ചു.
ടൂറിസം പഠിപ്പിച്ചതിന് ശേഷം അദ്ദേഹം നാടോടിക്കഥകളിൽ താല്പര്യം കാണിക്കാൻ തുടങ്ങി.
1957-1963 കാലഘട്ടത്തിൽ ലിവിവ് ഒബ്ലാസ്റ്റിൽ സ്കൂൾ പ്രിൻസിപ്പലായി ജോലി ചെയ്തു.
1975-ൽ അദ്ദേഹം ഒരു ടേപ്പ് റെക്കോർഡർ വാങ്ങി ഇവാനോ-ഫ്രാങ്കിവ്സ്ക് ഒബ്ലാസ്റ്റിൽ നാടൻ പാട്ടുകളും വിവരണങ്ങളും റെക്കോർഡുചെയ്യാൻ തുടങ്ങി.
ഉക്രേനിയൻ നാടോടി കഥകളുടെ 40 വാല്യങ്ങൾ പല രാജ്യങ്ങളിൽ നിന്നും ശേഖരിച്ച് എഡിറ്റ് ചെയ്യുന്നതിൽ അദ്ദേഹം വിജയിച്ചു.
വിവിധ കമ്പനികൾ പ്രസിദ്ധീകരിച്ചത്, പ്രാഥമികമായി ബുക്രെക് (ചെർനിവ്ത്സി).
എഴുത്തുകാരുടെ യക്ഷിക്കഥകളുടെ പുസ്തകം 2007-ൽ പ്രസിദ്ധീകരിച്ചു.
അദ്ദേഹത്തിന്റെ ഓർമ്മക്കുറിപ്പുകളുടെ പുസ്തകം "സ്കാർബ്നിഷീസ് പം'യതി" (ഓർമ്മയുടെ നിധി) മരണാനന്തരം 2014 ൽ പ്രസിദ്ധീകരിച്ചു.
മൈക്കോള സിഞ്ചുക്ക് തന്റെ ജീവിതത്തിന്റെ ഭൂരിഭാഗവും ജീവിച്ചിരുന്ന ഡോവ്ഹോപില്ല്യ ഗ്രാമത്തിൽ (വിഷ്നിറ്റ്സിയ റയോൺ, ചെർനിവ്ത്സി ഒബ്ലാസ്റ്റ്) മരിച്ചു.
അവലംബം പുറംകണ്ണികൾ Автобіографічний нарис Миколи Зінчука Archived 2017-03-29 at the Wayback Machine .
Микола Зінчук зібрав вісім тисяч казок Золоті казки України Туржанський І.
Життя в ім’я української народної казки!
/ Culture and Life , Nr. 37 from 14 September 2018.
— P. 13
മൈക്ക് ക്രീഗർ
മൈക്കൽ ക്രീഗർ (ജനനം മാർച്ച് 4, 1986) ഒരു ബ്രസീലിയൻ-അമേരിക്കൻ സംരംഭകനും സോഫ്റ്റ്‌വെയർ എഞ്ചിനീയറുമാണ്.
ഇൻസ്റ്റഗ്രാമിന്റെ സഹസ്ഥാപകരിലൊരാളായ അദ്ദേഹം 1 ബില്യൺ പ്രതിമാസ സജീവ ഉപയോക്താക്കളോളം വളരും വരെ അതിന്റെ ചീഫ് ടെക്നോളജി ഓഫീസർ ആയി സേവനമനുഷ്ഠിച്ചു.
2012-ൽ 1 ബില്യൺ ഡോളറിന് ഫേസ്ബുക് ഇൻസ്റ്റഗ്രാമിനെ വാങ്ങി.
തുടർന്ന് 2018 സെപ്റ്റംബർ 24 ന്, ക്രീഗറും സഹസ്ഥാപകനായ കെവിൻ സിസ്‌ട്രോമും ഇൻസ്റ്റാഗ്രാമിൽ നിന്ന് രാജിവെക്കുന്നതായി പ്രഖ്യാപിച്ചു.
മൈക്കോള ലിയോണ്ടോവിച്ച് ഇംഗ്ലീഷ് വിലാസം https://ml.wikipedia.org/wiki/Mykola_Leontovych
ഒരു ഉക്രേനിയൻ അദ്ധ്യാപകനും സംഗീതസംവിധായകനും ചാലകശാസ്ത്രജ്ഞനുമായിരുന്നു മൈക്കോള ഡിമിട്രോവിച്ച് ലിയോണ്ടോവിച്ച് (13 ഡിസംബർ [O.S. 1 ഡിസംബർ] 1877 - 23 ജനുവരി 1921; ഉക്രേനിയൻ: Микола Дмитрович Леонтович; ലിയോൺടോവിച്ച്) .
മൈക്കോള ലൈസെങ്കോയും ഉക്രേനിയൻ നാഷണൽ മ്യൂസിക് സ്കൂളും അദ്ദേഹത്തിന്റെ സംഗീതത്തിന് പ്രചോദനം നൽകി.
ഒറിജിനൽ കോമ്പോസിഷനുകൾ മുതൽ ചർച്ച് മ്യൂസിക് വരെ, നാടോടി സംഗീതത്തിന്റെ വിപുലമായ ക്രമീകരണങ്ങൾ വരെയുള്ള കാപ്പെല്ല കോറൽ സംഗീതത്തിൽ ലിയോൺടോവിച്ച് വൈദഗ്ദ്ധ്യം നേടി.
റഷ്യൻ സാമ്രാജ്യത്തിലെ പോഡോലിയ പ്രവിശ്യയിലാണ് (ഇപ്പോൾ ഉക്രെയ്നിൽ) ലിയോൺടോവിച്ച് ജനിച്ചതും വളർന്നതും.
കാമിയാനെറ്റ്സ്-പോഡിൽസ്കി തിയോളജിക്കൽ സെമിനാരിയിൽ വൈദികനായി വിദ്യാഭ്യാസം നേടിയ അദ്ദേഹം പിന്നീട് സെന്റ് പീറ്റേഴ്‌സ്ബർഗ് കോർട്ട് കപെല്ലയിൽ സംഗീത വിദ്യാഭ്യാസവും ബൊലെസ്ലാവ് യാവോർസ്കിയുമായുള്ള സ്വകാര്യ പാഠങ്ങളും തുടർന്നു.
1917 ലെ വിപ്ലവത്തിൽ ഉക്രേനിയൻ ഭരണകൂടത്തിന്റെ സ്വാതന്ത്ര്യത്തോടെ, ലിയോൺടോവിച്ച് കൈവിലേക്ക് മാറി.
അവിടെ അദ്ദേഹം കൈവ് കൺസർവേറ്ററിയിലും മൈക്കോള ലൈസെങ്കോ ഇൻസ്റ്റിറ്റ്യൂട്ട് ഓഫ് മ്യൂസിക് ആൻഡ് ഡ്രാമയിലും ജോലി ചെയ്തു.
1904-ൽ ഷ്ചെഡ്രിക്ക് രചിച്ചതിന് അദ്ദേഹം അംഗീകരിക്കപ്പെട്ടു (ഇത് 1916-ൽ പ്രദർശിപ്പിച്ചു), ഇംഗ്ലീഷ് സംസാരിക്കുന്ന ലോകം കരോൾ ഓഫ് ബെൽസ് അല്ലെങ്കിൽ റിംഗ്, ക്രിസ്മസ് ബെൽസ് എന്ന് അറിയപ്പെടുന്നു.
പൗരസ്‌ത്യ ഓർത്തഡോക്‌സ് ഉക്രേനിയൻ സഭയിൽ അദ്ദേഹം ഒരു രക്തസാക്ഷിയായി അറിയപ്പെടുന്നു.
അവിടെ അദ്ദേഹം പ്രാദേശിക ഭാഷയിൽ, പ്രത്യേകിച്ച് ആധുനിക ഉക്രേനിയൻ ഭാഷയിൽ രചിച്ച ആദ്യത്തെ  ആരാധനക്രമത്തിനും ഓർമ്മിക്കപ്പെടുന്നു.
1921-ൽ ഒരു സോവിയറ്റ് ഏജന്റ് അദ്ദേഹത്തെ വധിച്ചു.
Mykola Leontovych ഡിസംബർ 13 നാണ് ജനിച്ചത് [O.S. 1 ഡിസംബർ] 1877, ഉക്രെയ്നിലെ പോഡോലിയ പ്രവിശ്യയിൽ (അന്ന് റഷ്യൻ സാമ്രാജ്യത്തിന്റെ ഭാഗമായിരുന്നു) സെലിവിന്റ്സി ഗ്രാമത്തിനടുത്തുള്ള മൊണാസ്റ്റിറോക്ക് സമൂഹത്തിൽ.
അദ്ദേഹത്തിന്റെ പിതാവും മുത്തച്ഛനും ഗ്രാമത്തിലെ പൂജാരിമാരായിരുന്നു.
സ്‌കൂൾ ഗായകസംഘം സംവിധാനം ചെയ്യുന്നതിനൊപ്പം സെല്ലോ, ഡബിൾ ബാസ്, ഹാർമോണിയം, വയലിൻ, ഗിറ്റാർ എന്നിവ പാടുന്നതിലും വായിക്കുന്നതിലും അദ്ദേഹത്തിന്റെ പിതാവ് ദിമിട്രോ ഫിയോഫനോവിച്ച് ലിയോണ്ടോവിച്ച് വൈദഗ്ധ്യം നേടിയിരുന്നു.
ലിയോൺടോവിച്ച് അദ്ദേഹത്തിൽ നിന്ന് തന്റെ ആദ്യ സംഗീത പാഠങ്ങൾ സ്വീകരിച്ചു.
അദ്ദേഹത്തിന്റെ അമ്മ മരിയ യോസിപിവ്ന ലിയോണ്ടോവിച്ചും ഒരു ഗായികയായിരുന്നു.
ലിയോൺടോവിച്ചിന്റെ കുടുംബത്തിലെ മറ്റ് അംഗങ്ങളും സംഗീതത്തിൽ കരിയർ ഉള്ളവരായി വളർന്നു.
അദ്ദേഹത്തിന്റെ ഇളയ സഹോദരൻ ഒരു പ്രൊഫഷണൽ ഗായകനായി, സഹോദരി മരിയ ഒഡെസയിൽ പാട്ട് പഠിച്ചു.
സഹോദരി ഒലീന കൈവ് കൺസർവേറ്ററിയിൽ ഫോർട്ടെപിയാനോ പഠിച്ചു.
കൂടാതെ സഹോദരി വിക്ടോറിയയ്ക്കും നിരവധി സംഗീതോപകരണങ്ങൾ വായിക്കാൻ അറിയാമായിരുന്നു.
1879-ലെ വേനൽക്കാലത്ത്, ബാർ ജില്ലയിൽ ഉക്രെയ്നിലെ ബാറിന്റെ പ്രാന്തപ്രദേശത്തുള്ള ഷെർഷ്നി ഗ്രാമത്തിൽ സ്ഥിതി ചെയ്യുന്ന ഒരു പുതിയ ഇടവകയിലേക്ക് ഡിമിട്രോ ലിയോൺടോവിച്ചിനെ മാറ്റി.
അവിടെ അദ്ദേഹം തന്റെ കുട്ടിക്കാലം ചെലവഴിച്ചു.